Mercury-Redstone 2

Mercury-Redstone 2 (MR-2) was 'n toetsvlug van die Mercury-Redstone Lanseervoertuig wat onderneem is net voor die eerste bemande Amerikaanse ruimtesending as deel van die Mercury-program. Daar was ook 'n sjimpansee, genaamd Ham, aanboord op die sub-orbitale vlug en die Mercury kapsule nr. 5 wat gebruik is. Lansering het op 31 Januarie 1961 om 16:55 UTC te Kaap Canaveral, Florida geskied. Die kapsule en Ham, die eerste groot aap in die ruimte, het veilig in die Atlantiese Oseaan  neergeplons na 'n vlug van 16 minute en 39 sekondes. 

Die vorige Mercury-Redstone-sending, MR-1A, het 'n trajek gevlieg wat te steil was, en met te hoë versnellings vir 'n menslike passasier. MR-1A het tot sy geprogrammeerde apogeum van ongeveer 290 km (130 myl) geklim en het 378 km verder geland. Mercury-Redstone 2 sou 'n meer afgeplatte baan volg. Sy beplande vlugroete het 'n hoogtepunt van 185 km en 'n reikafstand van 467 km gehad.

 Sending 
links|duimnael|200px|Ham voor die lanserng van Mercury-Redstone 2
Mercury-ruimtetuig nr. 5 het ses nuwe stelsels bevat wat nie op vorige vlugte was nie: omgewingsbeheerstelsel, houdingsstabiliseringsbeheerstelsel, lewendige truvuurpyke, stemkommunikasiestelsel, "geslote lus"-afbreekwaarnemingstelsel en 'n pneumatiese landingsak.

Ses sjimpansees (vier vroulike en twee manlike) en 20 mediese spesialiste en dierehanteerders van Holloman Air Force Base, Nieu-Meksiko, waar die sjimpansees gewoon het en opgelei is, is op 2 Januarie 1961 na die kwartiere agter Hangar S by Kaap Canaveral, Florida verskuif.  Die ses sjimpansees is vir drie weke in Mercury-simulators opgelei. Die dag voor die vlug is twee sjimpansees vir die sending gekies: een primêre, Ham, en een rugsteun, 'n vroulike sjimpansee genaamd Minnie. Die kompetisie was straf, maar Ham was vol energie en goeie humor. Ham is genoem ter ere van Holloman Aerospace Medical Center. Ham was van Kameroen, Afrika, en is op 9 Julie 1959 deur die USAF gekoop. Hy was 3 jaar 8 maande oud met lansering.

Om 12:53 UTC, 31 Januarie 1961, is Ham in die ruimtetuig geplaas. Die aftelling is toe amper vier uur vertraag weens 'n warm omskakelaar en verskeie ander klein probleme.

Om 16:55 UTC het die MR-2 gelig. Een minuut na die lansering het rekenaars gerapporteer dat die vlugbaanhoek minstens een graad te hoog en steeds stygend was. Op twee minute het die rekenaars 'n 17 g (167 m/s²) versnelling voorspel. Na 2 minute 17 sekondes in die vlug was die Redstone se vloeibare suurstof brandstof uitgeput. Die geslote lus-aborteerstelsel het 'n verandering in enjinkamerdruk bevind toe die suurstoftoevoer uitgeput was en die lanseerontsnapstelsel afgevuur. Die abortering het 'n noodroepboodskap aan die herwinningspanne gestuur.

Die hoë vlieghoek, en die vroeë aborsie, het veroorsaak dat die maksimum snelheid van die ruimtetuig, relatief tot die Aarde se oppervlak, 2 298 m/s was in plaas van die beplande 1 970 m/s. Die truvuurpyle is tydens die aborsie mee weggedoen en kon dus nie gebruik word om die ruimtetuig te vertraag nie. Dit alles het bygedra tot 'n oorskiet van die beplande landingsgebied met 209 km en 'n hoogtepunt van 253 km in plaas van 185 km.

Nog 'n probleem het op 2 minute en 18 sekondes in die vlug voorgekom, toe kajuitdruk van 38 tot 7 kPa geval het. Hierdie wanfunksie is later na die luginlaat-snorkelklep opgespoor. Vibrasies het 'n pen in die snorkelklep losgewerk en die klep laat oopgaan. Ham was veilig in sy eie ruimtepakstoeltjie en het geen nadelige gevolge van die verlies aan kajuitdruk gehad nie. Sy ruimtepakdruk het normaal gebly, met die temperatuur wel binne die 16 tot 26 °C optimum.

As gevolg van oorversnelling van die lanseervoertuig en die hupstoot van die ontsnapvuurpyl, is 'n spoed  van 8 270 km/h relatief tot die Aarde se oppervlak bereik in plaas van die 7 081 km/h wat beplan is. By apogeum was Ham se ruimtetuig 77 km verder weg as wat beplan is. Ham was gewigloos vir 6,6 minute in plaas van die 4,9 minute wat beplan is. Die ruimtetuig het 679 km afwaarts geland na 'n vlug van 16,5 minute. Hy het 14,7 g (144 m/s²) tydens binnekoms ondervind, amper 3 g (29 m/s²) meer as beplan.

Ham het sy take goed uitgevoer en hefbome ongeveer 50 keer tydens die vlug gedruk. Kameras aan boord wat Ham se reaksie op gewigloosheid verfilm het, het 'n verrassende hoeveelheid stof en puin getoon wat in die kapsule ronddryf tydens apogeum.

 Landing 
Die ruimtetuig het omstreeks 12:12 nm neergeplas. EST, buite sig van herwinningsmagte. Sowat 12 minute later is die eerste herwinningsein van die ruimtetuig ontvang. Nasporing het getoon dat dit ongeveer 60 myl (96 km) vanaf die naaste herwinningskip was. Sewe-en-twintig minute na die landing het 'n soekvliegtuig die kapsule gewaar waar dit regop in die Atlantiese Oseaan gedryf het. Die soekvliegtuig het versoek dat die vloot sy reddingshelikopters uitstuur vanaf die naaste skip.

 Herwinning 
Toe helikopters by die ruimtetuig aankom, was dit op sy sy gevind, besig om seewater in te stroom en te sink. Toe die helikopterbemanning uiteindelik om 18:52 UTC Ham se ruimtetuig vasgemaak en opgelig het, het hulle geskat daar was ongeveer 800 pond (360 kg) seewater aan boord. Die ruimtetuig is na die dek van USS Donner gevlieg en laat sak. Toe die ruimtetuig oopgemaak is, het Ham gelyk of hy in 'n goeie toestand was en het geredelik 'n appel en 'n halwe lemoen aanvaar.

 Gevolgtrekking 
Met die wanfunksies tydens die vlug, is die Mercury-Redstone geag om nie gereed te wees vir 'n menslike passasier wat vir MR-3 beplan is nie. Dit is uitgestel hangende 'n finale aanjaerontwikkelingsvlug, Mercury-Redstone BD.

Kategorie:Mercury-program
Kategorie:Ruimtetuie